OpenLLM-France/wikimedia huggingface dataset:
# The 11th Hour

The 11th Hour (eusk. '11. ordua'), 2007. urteko dokumental bat da Leonardo DiCapriok sortua.
Munduko ingurumenaren egoera aztertzen duen dokumentala da, eta irtenbide irudikor baina praktikoak proposatzen ditu, planetako ekosistemak leheneratzeko.
Egungo ekologia-krisiari buruzko hausnarketa konstruktiboa da eta zenbait arazo jorratzen dira. Esate baterako, lehorteak, gosea, uholdeak eta euri azidoa. Berrogeita hamarretik gora zientzialari, pentsalari eta lider politikorekin hitz egiten dute, mundu osoko adituek, eta gertaerak beraien ikuspuntuan, ahalik modu objektiboenean aurkeztu zituzten, gure planetak eta gizadiak aurre egin beharreko alderdi larrienei buruz.
Besteak beste, film honetan hurrengo hauek agertzen dira: Mikhail Gorbatxov politikaria, Stephen Hawking, Wangari Maathai eta Paul Hawken.

## Kanpo estekak

* Datuak: Q785773
# The 25th Hour (filma)

The 25th Hour (euskaraz 25. Ordua) 1967ko Henri Verneuil frantziar zinema zuzendariak zuzendutako drama film bat da. Constantin Virgil Gheorghiu errumaniar idazlearen 1967ko izenburu berdineko eleberrian oinarritua dago. Anthony Quinn eta Virna Lisi aktoreek antzeztu zuten.
Soinu banda Maurice Jarre eta Georges Delerue musikagileek konposatu zuten.

## Argumentua

Oharra: Atal honek istorio osoa edo amaiera argitzen du.
Errumaniako Erresuma. Johan MoritzMoritz (Anthony Quinn) gizon apal eta xaloaren etxean pozez gainezka daude haren seme jaioberriaren bataioa baita. Baina Nicola Dobresco (Gregoire Aslan) sarjentuak Moritz kontzentrazio esparru batera eramango du, judua bezala aurkeztuta, nahiz eta Moritz kristau ortodoxoa den. Honela, Dobrescok Moritzen emazte ederra den Suzanna (Virna Lisi) bereganatzeko bidea libre edukiko du.
Bigarren Mundu Gerra hastean Moritz eta bere familiak urte askotan zehar bizipen anker, latz eta zailak nahiz bidegabekeriak biziko dituzte.

## Aktoreak

* Anthony Quinn: Johann Moritz
* Virna Lisi: Suzanna Moritz
* Grégoire Aslan: Dobresco
* Michael Redgrave: Abokatu defendatzailea
* Marcel Dalio: Strul (baita Dalio ere)
* Jan Werich: Constantin sarjentua
* Harold Goldblatt: Isaac Nagy
* Alexander Knox: Fiskala
* Liam Redmond: Aita Koruga
* Meier Tzelniker: Abramovici
* Kenneth J. Warren: Varga inspektorea
* John Le Mesurier: Epaimahaiko lehendakaria
* Serge Reggiani: Trajan Koruga

## Kanpo estekak

* IMDBko fitxa irakurgai (Ingelesez)
* Datuak: Q1026997
# The 2nd Law

The 2nd Law (euskaraz Bigarren Legea) Muse ingeles pop rock musika taldearen disko bat da. 2012ko irailaren 28an argitaratua izan zen.
Bitxikeri gisa, disko honetako Survival abestia 2012ko Londresko Udako Olinpiar Jokoetako abesti ofiziala izan zen.

## Kanpo estekak

* Muse musika taldearen webgunea (Ingelesez)
* Datuak: Q745712
# Tokke

Tokke Norvegiako udalerria da. Telemark konderrian kokatua dago. 984.47 km² ditu eta 2.366 biztanle ditu.

## Mugakideak

Honako udalerri hauekin egiten du muga:
Vinje Kviteseid Seljord Fyresdal Valle Municipality $^{(en)}$ Bykle

## Kanpo estekak

* Datuak: Q2241
* Multimedia: Tokke / Q2241
# Tokmok

Tokmok edo Tokmak (kirgizeraz: Токмок; errusieraz: Токмак, translit.: Tokmak) Kirgizistango iparraldeko Txui probintzia eta Bishkekeren, hau da, herrialdeko hiriburuaren ekialdean dagoen hiri bat da. Txui probintziako hiriburu administratiboa izan zen 2004tik 2006ko apirilaren 19ra. Gaur egun, Txui barrutiko administrazio-zentroa da.
2009an 53.231 biztanle zituen, horietatik % 46,8 etnikoki kirgizak ziren, % 20,5 errusiarrak, % 16,5 dunganarrak eta % 8,6 uzbekiarrak.

## Ondarea

XI. mendeko Buranako dorrea Tokmak hiritik 15 kilometro hegoaldera dago. Sogdianoek sortutako Balasagun hiri zaharraren erorkinak izan daitezkeen hondakinen ondoan dago.

## Industria

Interglass LLC beira fabrikatzaileak Tokmoken du egoitza. Tokmoken instalazioak eguneko 2.800 tona beira likido eta eguneko 600 tona beira masa ekoizten ditu. Urteko ekoizpena 200.000 tonakoa da. Gaur egun, beira ekoizteko lehengaiak batez ere Errusiatik eta Kazakhstandik datoz.

## Hiritar ospetsuak

* Dmitry Bivol, Errusiako boxealari profesionala
* Alexander Kosenkow, korrikalari olinpikoa
* Maiya Maneza, pisu olinpikoen jasotzailea
* Jengishbek Nazaraliev, politikaria
* Athanasius Schneider, apezpiku katolikoa
* Elihan Tore, Ekialdeko Turkestango Lehen Errepublikaren presidentea
* Mátyás Rákosi, Hungariatik erbesteratutako diktadore estalinista
* Dzhokhar Tsarnaev eta Tamerlan Tsarnaev, Bostongo maratoiko atentatuen egileak

## Iruditegia

* Tokmokeko meskita.
* Hiriaren ikuspegi orokorra.
* Buranako dorrea.
* Ibilbide bat.

## Ikus, gainera

* Suyab

## Kanpo estekak

* Datuak: Q854333
* Multimedia: Tokmok / Q854333
# Tokorozawa Shinmei

Tokorozawa Shinmei (japonieraz: 所澤神明社, Tokorosawa shinmei-sha) Tokorozawa (Saitama) hiriko egurrezko tenplo xintoista historikoa da. Hiru jainko xintoista gurtzen dira bertan, Amaterasu Ohmikami, Ukanomitama-no-mikoto eta Ōmono-nushi-no-kami.

## Historia

Tradizioak dioenez k.o. 110 urtean sortu zuen Yamatotakeru no mikotok Japoniako ekialdea konkistatzen ari zen garaian.

## Jaialdiak

Urtean zehar sei jaialdi izaten dira santutegian.
* Urtarrilak 1: Gantar-sai, urte berriko jaialdia.
* Otsailak 3: Setsubun, udaberriaren hasiera.
* Apirialk 21: Chi-sai.
* Ekaineko lehen igandea: Ningyō-kuyō, panpinen eguna.
* Ekainak 30: Nagoshi-no Ō-harae, udako purifikazio zeremonia.
* Irailak 15: Tai-sai.

## Kanpo estekak

* Datuak: Q288248
* Multimedia: Tokorozawa Shinmei Shrine / Q288248
# Tokizo Ichihashi

Tokizo Ichihashi (japonieraz: 市橋 時蔵, 1909ko ekainaren 9a - ?) Japoniako futbolaria izan zen.

## Selekzio nazionala

Japoniako selekzioarekin :
| Urtea | Partida | Gol |
| 1930 | 2 | 1 |
| Guztira | 2 | 1 |

## Kanpo loturak

* National Football Teams
* Japan National Football Team Database
* Datuak: Q2155577
# Tokotorrean jolasa

Tokotorrean harrapatzeko haur-jolasa da. Juan Garmendia Larrañaga etnografoak Urretxun, Gipuzkoan, jaso zuen jokoaren inguruko informazioa.

## Arauak

Joko honetan neska-mutilak aritzen ziren, urte osoan, Garizuman izan ezik. Bi taldetan banatu eta aurrez aurre jartzen ziren, elkarren artean tarte bat utziz herriko plazan edo Santa Barbara ermitaren arkupean. Talde bakoitzeko bat erdi aldera agertzen zen, eta beste taldekoren bat aurrena ukitzen zuenak "zigortuta" eramaten zuen bere saileko hormara, zuhaitzera eta abarretara. Ondoren harrapatutakoaren taldetik bila joaten zitzaizkion "zigortua" jaregiteko asmoarekin. Hori lortu ez, eta gainera bera ere harrapatzen bazuten, "zigortu”aren ondora eraman eta hura ere "sokan" jartzen zuten. Aldiz, beste taldekoei ihes egin eta "soka"n zeudenak ukitzen bazituzten, libre geratzen ziren, eta jokoari berriro hasiera ematen zioten.

## Erreferentziak

* ↑ Juan Garmendia Larrañaga - Xabier Mendiguren Bereziartu: Juan Garmendia Larrañagaren hiztegi etnografikoa. Donostia: Ikastolen Elkartea, 2003. 176.or.
* ↑ https://aunamendi.eusko-ikaskuntza.eus/fr/tokotor/ar-151641/

## Kanpo estekak

* Juan Garmendia Larrañaga: Ume jolasak, Eusko Ikaskuntza, 2007, 55-56.or.
# Toksook Bay (Alaska)

Toksook Bay (Alaska erdialdeko yupikeraz: Nunakauyaq) Ameriketako Estatu Batuetako hiri bat da. Bethel Census Arean kokatuta dago, Alaska estatuan. 658 biztanle ditu, 191,289049 kilometro koadroko azaleran banatuta.

## Erreferentziak

* ↑ (Ingelesez) «Alaska Native Place Names» www.uaf.edu (Noiz kontsultatua: 2023-07-06).

## Ikus, gainera

* Bethel Census Area

## Kanpo estekak

* Datuak: Q79411
* Multimedia: Toksook Bay, Alaska / Q79411
# Tokiwa santutegia

Tokiwa santutegia (japonieraz: 常磐神社, Tokiwa Jinja) Ibaraki prefeturako Mito hiriburuan dagoen tenplo xintoista da. Kairaku-en parkearen barnean dagoen eraikinetako bat da.

## Historia

1874ean eraiki zuten santutegia eta 1882an bekkaku kanpeisha (japonieraz: 別格官幣社) (santutegi inperialak) zerrendan sartu zuten.

## Jaialdia

Tokiwa Jinja Reisai ospatzen da urtero maiatzaren 12an.

## Iruditegia

* Sarrerako torii-a.
* Tōhoku lurrikararen ondorioak 2011ean.

## Kanpo estekak

* (Japonieraz)(Ingelesez) Webgune ofiziala
* Datuak: Q3530470
* Multimedia: Tokiwa Jinja / Q3530470
# Tokkoita

Tokkoita silikato motako minerala da.

## Ezaugarriak

Tokkoita silikato mineralaren formula kimikoa hau da: ${\ce {K2Ca4[Si7O18(OH)](OH,F)}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 4 - 5 da.

## Erreferentziak

* 1 2 (Ingelesez) «Tokkoite: Mineral information, data and localities.» www.mindat.org (Noiz kontsultatua: 12-05-2019).
# Tokorozawa (Saitama)

Tokorozawa (japonieraz: 所沢市, Tokorozawa-shi) Japoniako Honshuko uhartearen ekialdean dagoen Saitama prefeturako hiria da eta 342.939 biztanle ditu (2011).

## Geografia

Saitama prefeturako laugarren hiri handiena da eta Saitama hiriburutik gertu, hego-mendebaldean dago. Gaur egun Tokio Handiko lo-hiri handi bat bihurtu da.

## Historia

Santutegi pare bat baziren Tokorozawan aintzinako garaietan, Tokorozawa Shinmei 110 urtean sagaratua eta Hatogamine Hachiman 921ean altxatua. Kamakura Aroan zehar borroka gogorrak izan ziren bertan 1333ko maiatzean. Borroka hauek Genko gerrari zegozkion, Kamakura shogunerriarekin bukatu zuen gerra. XV mendean Taki-no gaztelua eraiki zen baina 1590an suntsitu egin zuten.
Edo Aroan zetaren ekoizpena bultzatu zen eta Edoren iparraldeko errepideen bidegurutzean egonik herria garatzen hasi zen.
1911ean Japoniako lehen aire basea ezarri zen Tokorozawan. Aire base hau Bigarren Mundu Gerrararte erabili zen eta 1945ean estatu Batuetako armadak eskuratu zuen eta 1971ean itzuli zion japoniari.
Tokorozawa 1950ko azaroaren 3an bihurtu zen hiri.

## Kirolak

Saitama Seibu Lions beisbol taldea da hiriko kirol talde aipagarriena. Japoniako bigarren palmaresik onena dauka, 13 Japoniako Serie eta Ozeano Bareko 21 liga irabazi baititu. Seibu Dome estadioan jokatzen ditu partidak.

## Ondasun nabarmenak

* Tokorozawako aire museoa: Kōkūkōen parkean dago, 1911ean ezarri zen aire basean bertan.
* Tokorozawa Shinmei: santutegia.
* Hatogamine Hachiman: santutegia.
* Hachikokuyama parkea: Hiriko parke ezagunena da. Totoro Auzokidea anime film japoniarra bertan inspiratua dago.
* Seibu Dome: Hiriko baseball estadioa.
* Tokorozawa Muse: kontzertu-aretoa.
* Taki-no gazteluaren aztarnak

## Jaialdiak

Urtero urrian Tokorozawa Matsuri jaialdia ospatzen da. Bi egunetako musika, kultura eta kirol erakusketak egiten dira Kōkūkōen parkean dagoen aire baseko hangar zahar batean.

## Iruditegia

* Japoniako lehen hegazkina, "Henri Farman".
* Tokorozawa Shinmei santutegia.
* Seibu Dome beisbol estadioa.
* Tokorozawa Muse, kontzertu-aretoa.

## Hiri senidetuak

* Decatur (Illinois) (AEB)
* Changzhou (Txina)
* Anyang (Gyeonggi) (Hego Korea)

## Kanpo estekak

* (Japonieraz)(Ingelesez) Tokorozawako webgune ofiziala.
* Datuak: Q165857
* Multimedia: Tokorozawa, Saitama / Q165857
# The Blood on Satan's Claw

The Blood on Satan's Claw (euskaraz Odola Satanen Hatzaparrean), 1971ko Piers Haggard britainiarrak zuzendutako beldurrezko film bat da. Patrick Wymark, Linda Hayden eta Barry Andrews aktoreek antzeztu zuten.
Denboraren poderioz beldurrezko zinemaren zaletuen kultuzko film bilakatu da.

## Argumentua

Oharra: Atal honek istorio osoa edo amaiera argitzen du.
XVIII. mendea, Ingalaterrako baserri giroko landa eremua, haur batzuk beren herritik hurbil dauden soroetan jolasten daudela oraindik begi bat duen garezurra eta hatzapar baten antza duten aztarna batzuk topatuko dituzte. Bertako epaileak (Patrick Wymark) aztarna horien jatorria ikertzeko ardura hartuko du. Ikerketa hasi eta gutxira hatzaparra desagertu egingo da eta eromen arraro bat herritarrez jabetu. Haurrak, Angel Blake (Linda Hayden) beldurgarriaren agindupean, erritual bitxietan partehartzen hasi eta haietako gazte eta garbienak zatikatuak eta sakrifikatuak izango dira. Soilik epailea izango da herria sarraskitzen ari diren deabruzko indarrei aurre egin eta garaitzeko gai.

## Aktoreak

* Patrick Wymark: Epailea
* Linda Hayden: Angel Blake
* Barry Andrews: Ralph Gower
* Michele Dotrice: Margaret
* Wendy Padbury: Cathy Vespers
* Anthony Ainley: Fallowfield erreberendoa
* Charlotte Mitchell: Ellen
* Tamara Ustinov: Rosalind Barton
* Simon Williams: Peter Edmonton
* James Hayter: Middleton auzapeza
* Howard Goorney: Doktorea
* Avice Landone: Isobel Banham
* Robin Davies: Mark Vespers
* Godfrey James: Angelaren aita
* Roberta Tovey: Cathy Vespers heriotzera erakarten duen Akelarreko kidea (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q3425459
# The Body (2001eko filma)

The Body (euskaraz: «Gorpua») 2001eko Jonas McCord estatubatuar zinema zuzendariak zuzendutako politika thriller drama film bat da. Richard Shapir idazlearen izenburu berdineko eleberrian oinarritua dago. Antonio Banderas, Olivia Williams, Jason Fleyming, Derek Jacobi, John Shrapnel, Lillian Lux, Mohammed Bakri, Makram Khoury, John Wood eta Vernon Dobtcheff aktoreek antzeztu zuten.

## Sinopsia

Oharra: Atal honek istorio osoa edo amaiera argitzen du.
Sharon Golban (Olivia Williams) israeldar arkeologoak Jerusalemgo aztarnategi batean gurutziltzatua eta juduen errege dela dioen koroa bat daraman lurperatutako gizon baten gorpuaren hezurrak topatu berri ditu. Topatutako aztarnak Jesukristo berberarenak izan daitezkenaren aukeraren aurrean, eta bere berpizkudearen miraria ezeztatu eta Kristautasunaren dogma hankaz gora jarriko lukenaren kezkaz, Vatikanok aurkikuntza ikertzeko asmoz bertara Matt Gutierrez (Antonio Banderas) estatubatuar jesuita bidaliko du.

## Aktoreak

* Antonio Banderas – Matt Gutierrez jesuita
* Olivia Williams – Sharon Golban doktorea
* John Shrapnel – Moshe Cohen
* Derek Jacobi – Lavelle dominikar apaiza
* Jason Flemyng – Walter Winstead apaiza
* Lillian Lux – Sharonen ama
* Mohammed Bakri – Abu Yusef
* John Wood – Pesci kardinala
* Makram Khoury – Nasir Hamid
* Vernon Dobtcheff – Monsignorea
* Jordan Licht – Dorene, Golban doktorearen alaba

## Kanpo estekak

* Datuak: Q1120143
# The Blob (1988ko filma)

The Blob (euskaraz Txaplata), 1988ko Chuck Russell estatubatuarrak zuzendutako zientzia-fikziozko beldurrezko film bat da. 1988ko izenburu berdineko filmaren berregokitzapena da. Shawnee Smith, Kevin Dillon, Donovan Leitch, Joe Seneca eta Del Close aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Kalifornia, Arborville udalerrian estralurtar bizitza forma likatsu bat agertu da. Ez du ez konszientzia ez adimenik ere, eta gauza bakar bat bakarrik egiten daki, baina horretan guztiz trebea da: mugitzen den oro jatea... gizonak, emakumeak edo haurrak. No

## Aktoreak

* Kevin Dillon: Brian Flagg
* Shawnee Smith: Meg Penny
* Donovan Leitch: Paul Taylor
* Jeffrey DeMunn: Herb Geller sheriffa
* Candy Clark: Fran Hewitt
* Joe Seneca: Meddows doktorea
* Del Close: Meeker erreberendoa
* Sharon Spelman: Penny andrea
* Beau Billingslea: Moss Woolsey
* Art LaFleur: Botikaria / Penny jauna
* Ricky Paull Goldin: Scott Jeskey
* Paul McCrane: Bill Briggs udaltzaina
* Michael Kenworthy: Kevin Penny
* Douglas Emerson: Eddie Beckner

## Ikus gainera

* The Blob (1958)

## Kanpo estekak

* IMDBko fitxa irakurgai (Ingelesez)
* Datuak: Q957844
# The Body Snatcher (filma)

The Body Snatcher 1945eko Robert Wise estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
MacFarlane doktoreak John Gray gurdizainak isilka pasatzen dizkion gorpuak erosten ditu. Gorputzak lortzeko Gray jendea hiltzen hasi eta goiz horretan bertan bizirik ikusi duen kale abeslari baten hilotza oraindik bero ekarri diola ikustean, izuak hartuta doktorea zerbait egin beharra daukala konturatuko da eta Gray hilko du, ez da hartaz guztiz libratuko ordea.

## Aktoreak

* Boris Karloff: John Gray
* Béla Lugosi: Joseph
* Henry Daniell: Dr. Wolfe "Toddy" MacFarlane
* Edith Atwater: Meg Camden
* Russell Wade: Donald Fettes
* Rita Corday: Mrs. Marsh
* Sharyn Moffett: Georgina Marsh
* Donna Lee: kale abeslaria

## Erreferentziak

* ↑ www.sansebastianfestival.com

## Kanpo estekak

* Datuak: Q2520443
# The Blue Gardenia

The Blue Gardenia 1953an Fritz Lang zuzendariak egindako filma da. Hedabideen inguruan Langek sortu zituen hiru filmetako lehena da (gerora datoz Beyond a Reasonable Doubt eta While the City Sleeps -biak 1956koak-) eta hilketa baten harira informazioa zelan eskaintzen den kritikatzen du. Filmaren izen bereko kanta entzun daiteke, Nat King Colek abestua; kantaria antzezle ere ikus dezakegu. Filmaketa oso azkar egin zuten, hogei egunean, eta azken emaitzan nabari da.

## Argumentua

* Oharra: Atal honek istorio osoa edo amaiera argitzen du.
Norah Larkin (Anne Baxter) gizon batekin (Raymond Burr) geratu da eta beronen apartamentura joango dira. Gizonak zakar jokatu eta Norahri min egin nahi dio, jazarri. Norahk bere burua defendatuko du, eta indarrak galduta zorabiatuko da. Esnatzean gizona neskaren ondoan hilik dago. Norahk berak hil duelako susmoa dauka. Casey Mayo (Richard Conte) kazetariarengana joko du laguntza eske.

## Aktoreak

| Aktorea | Pertsonaia |
| Anne Baxter | Norah Larkin |
| Richard Conte | Casey Mayo |
| Ann Sothern | Crystal Carpenter |
| Raymond Burr | Harry Prebble |

## Kanpo estekak

* (Ingelesez) The Blue Gardenia IMDb atarian
* Datuak: Q2309514
# The Blue Lagoon (1980ko filma)

The Blue Lagoon (euskaraz Aintzira Urdina) 1980ko Randal Kleiser estatubatuar zinema zuzendari eta ekoizleak zuzendu eta ekoiztutako amodio eta abenturazko filma bat da. 1949ko Henry De Vere Stacpoole idazlearen The Blue Lagoon eleberrian oinarritua dago. Brooke Shields, Christopher Atkins, Leo McKern eta William Daniels aktoreek antzeztu zuten.
Argazkigintza onenaren Oscar Saria (Néstor Almendros) eta Izar Berriaren Urrezko Globoaren (Christopher Atkins) izendapenak jaso zituen.
Brooke Shields aktorea ospetsu bilakatu zen, baina 14 urte eta adingabea zenez, AEBko Galdeketa Batzorde baten aurrean pertsonai nagusiak biluzirik agertzen diren eszenak ordezko aktore helduagoekin filmatu zirelako lekukotasuna ematera derrigortua egon zen.

## Argumentua

Oharra: Atal honek istorio osoa edo amaiera argitzen du.
Viktoriar Aroan, Emmeline eta Richard (Elva Josephson eta Glenn Kohan) neskato-mutikoak eta ontziko sukaldaria (Leo McKern) hondoratze batetik bizirik atera diren hiru pertsonak izan dira, eta itsas korronteak populatu gabeko uharte txiki batera eramango ditu. Handik gutxira, sukaldaria hil egingo da eta haurrek beren kabuz biziraun beharko dute. Denbora igaro hala, Emmeline (Brooke Shields) eta Richard (Christopher Atkins) hazi eta euren gorputzek nerabetzaroko aldaketak jasaten ari direla ohartuko dira, honek beren kuriositatea piztu eta lehenbiziko sexu-jokoak burutzera bultzaraziko ditu.

## Aktoreak

* Brooke Shields: Emmeline Lestrange
* Christopher Atkins: Richard Lestrange
* Leo McKern: Paddy Button, sukaldaria
* William Daniels: Arthur Lestrange
* Elva Josephson: Emmeline neskatoa
* Glenn Kohan: Richard mutikoa
* Alan Hopgood: Kapitaina
* Gus Mercurio: Ofiziala
* Bradley Pryce: Paddy haurtxoa
* Chad Timmermans: Paddy mutikoa

## Kanpo estekak

* The Blue Lagoon filmaren IMDBko fitxa irakurgai (Ingelesez)
* Datuak: Q83767
* Multimedia: The Blue Lagoon (1980 film) / Q83767
# The Blues Brothers (filma)

The Blues Brothers 1980ko John Landis estatubatuar zinema zuzendariaren musikal-komedia bat da. Saturday Night Live telebista saioan John Belushi eta Dan Aykroyd aktore eta umoristek "Joliet" Jake Blues eta Elwood Blues anaiak antzeztu ohi zituzten umorezko antzezpen edo esketxetan oinarritua dago, horietatik The Blues Brothers musika talde ospetsua sortu zelarik.
Filma Chicago hirian girotua dago eta bertan James Brown, Cab Calloway, Aretha Franklin, Ray Charles eta John Lee Hooker musikari eta abeslariek protagonistekin batera rhythm and blues eta soul abesti ugari abesten dituzte. Musikatik at, aktore ugarik ere antzeztu zuten, tartean John Candy, Carrie Fisher, Charles Napier eta Henry Gibson.
1998an Blues Brothers 2000 izeneko jarraipena izan zuen.

## Argumentuak

Espetxean urte batzuk igaro ondoren, Jake Blues (John Belushi) portaera ona izateagatik askatu egin berri dute. Espetxetik sartu zen janzkera berberarekin atera da: jantzi eta kapela beltzak, eta eguzkitako betaurreko ilunak. Espetxeko atean, modu berdinean jantzirik, bere anai Elwood (Dan Aykroyd) zain du, bi anaiek jaiotetxetzat duten Santa Elena umezurztegia arazo ekonomikoak direla medio itxitxera doala jakinarazten diolarik. Zalantza izpi bakar bat izan gabe, anaiak umezurztegia nola edo hala salbatzeari ekingo diote.

## Aktoreak

* John Belushi: Jake "Joliet" Blues
* Dan Aykroyd: Elwood Blues
* James Brown: Cleophus James erreberendoa
* Cab Calloway: Curtis
* Ray Charles: Ray's Musika Bahietxearen jabea
* Aretha Franklin: Murphy andereinoa
* Matt Murphy: Matt "Gitarra" Murphy
* Steve Cropper: Steve "Kolonela" Cropper
* Donald Dunn: Donald "Duck" Dunn
* Murphy Dunne: Murph
* Willie Hall: Willie "Handiegia" Hall
* Tom Malone: Tom "Hezur" Malone
* Lou Marini: Lou "Urdin" Marini
* Alan Rubin: Fabulous jauna
* Carrie Fisher: emakume misteriotsua
* Henry Gibson: Nazi buruzagia
* John Candy: Burton Mercer
* Paul Reubens: Chez Paul waiter
* Steven Spielberg: Cook County Aholkularitzako bulegoko langilea

## Ikus gainera

* The Blues Brothers

## Kanpo estekak

* The Blues Brothers filmaren iragarkia ikusgai. Youtube.com (Ingelesez)
* The Blues Brothers filmaren IMDBko fitxa irakurgai (Ingelesez)
* Filmaren webgunea (Ingelesez)
* Datuak: Q109767
* Multimedia: The Blues Brothers / Q109767
# The Blood of Fu Manchu

The Blood of Fu Manchu (euskaraz Fu Manchuren Odola), AEBetan Fu Manchu and the Kiss of Death, Kiss of Death, Kiss and Kill eta and Against All Odds (Fu Manchu eta Heriotzaren Musua, Heriotzaren Musua, Musukatu eta Hil eta eta Arraro Guztien Aurka), 1968ko Jesús Franco espainiarrak zuzendutako abentura film bat da. Sax Rohmer ingeles idazleak sortutako Fu Manchu pertsonaian oinarritua dago. Christopher Lee, Tsai Chin, Maria Rohm, Richard Greene, Götz George, Howard Marion-Crawford eta Shirley Eaton aktoreek antzeztu zuten.
The Face of Fu Manchu (1962), The Brides of Fu Manchu (1966) eta The Vengeance of Fu Manchu (1967) aurrekariak eta The Castle of Fu Manchu (1969) jarraipena dauzka.

## Argumentua

Oharra: Atal honek istorio osoa edo amaiera argitzen du.
Fu Manchuk (Christopher Lee) bere Hego Amerikako gordelekutik Mendebaldeko munduaz jabetu nahi du, bertan Inken antzinako pozoi bat topatu duela baliatuz. Horretarako pozoia hainbat emakume erakargarrien ezpainetan jarri eta haiek herrialde guztietako agintariei musu emanez gizateria bere menpe jarriz.

## Aktoreak

* Christopher Lee: Fu Manchu doktorea
* Richard Greene: Nayland Smith
* Howard Marion-Crawford: Petrie doktorea
* Götz George: Carl Jansen
* Maria Rohm: Ursula Wagner
* Ricardo Palacios: Sancho Lopez
* Loni von Friedl: Celeste
* Frances Khan: Carmen
* Tsai Chin: Lin Tang
* Isaura de Oliveira: Yuma
* Shirley Eaton: Alargun Beltza
* Francesca Tu: Lotus

## Kanpo estekak

* IMDBko fitxa irakurgai (Ingelesez)
* Datuak: Q463946
# Takashi Akiyama

Takashi Akiyama (japonieraz: 秋山 貴嗣, 1992ko urriaren 7a - ) Japoniako futbolaria da.
Hainbat futbol taldetan jokatu du, esaterako Gainare Tottori.

## Kanpo loturak

* (Japonieraz) J.League Data Site
* Datuak: Q22961558